ทำเนียบฯ ระทึก! สุ่มตรวจ “โควิด” พบขรก. 6 ราย ผลเป็นบวก ส่งตรวจ SWAB ซ้ำ รอยืนยันพรุ่งนี้
ทำเนียบฯ ระทึก! สุ่มตรวจ “โควิด” ขรก. พบ 6 ราย ผลเป็นบวก ส่งตรวจ SWAB ซ้ำ รอยืนยันพรุ่งนี้
25 ธ.ค. 2563

รายงานจากแหล่งข่าวทำเนียบรัฐบาล ระบุว่า ที่สำนักเลขาธิการนายกรัฐมนตรี (สลน.) ทำเนียบรัฐบาล เมื่อช่วงเช้าวันนี้ (25 ธ.ค.63) ได้มีการประสานโรงพยาบาลจุฬาลงกรณ์ ให้ส่งทีมเจ้าหน้าที่มาตรวจโควิด-19 ชุดทดสอบแบบรวดเร็วหรือ Rapid Test โดยเป็นการตรวจเบื้องต้น ซึ่งวันนี้เป็นการสุ่มตรวจข้าราชการและเจ้าหน้าที่ในทำเนียบรัฐบาล ประกอบด้วยสำนักเลขาธิการนายกรัฐมนตรี (สลน.) สำนักโฆษกสำนักนายกรัฐมนตรี กองพิธีการ กองประสานงานพรรคการเมือง จำนวน 350 คน ซึ่งผลปรากฏว่า มี 6 รายมีผลเป็นบวก
ทั้งนี้ ได้มีการส่งทั้ง 6 รายที่มีผลเป็นบวก ไปตรวจซ้ำ โดยทำการตรวจหาเชื้อจากโพรงจมูกและคอ (SWAB) เพื่อเพิ่มความแม่นยำจึงจะทราบผลชัดเจนว่าติดเชื้อโควิด-19หรือไม่ ซึ่งจะทราบผลยืนยันในวันพรุ่งนี้ (26 ธ.ค.) โดยได้ให้เจ้าหน้าที่ทั้ง 6 รายเดินทางกลับบ้านแล้ว
ขณะเดียวกันในวันพรุ่งนี้ (26 ธ.ค.) จะมีเจ้าหน้าที่มาฉีดพ่นฆ่าเชื้อและอบโอโซนห้องผู้สื่อข่าวทั้ง 3 ห้อง